b'\n_START_ARTICLE_\nAmbazonia\n_START_SECTION_\nHistoria\n_START_PARAGRAPH_\nAmbazonian alue tunnettiin ennen Brittien Etel\xc3\xa4-Kamerunina. Alueen nimi tulee Ambas Baysta, joka on Ambazonian rannikkoalueella Biokon saarta vastap\xc3\xa4\xc3\xa4t\xc3\xa4 sijaitseva lahti. Alueen mainitsi ensimm\xc3\xa4ist\xc3\xa4 kertaa Hanno Merenkulkija. H\xc3\xa4n oli todenn\xc3\xa4k\xc3\xb6isesti ensimm\xc3\xa4inen ulkomaalainen, joka vieraili alueella. _NEWLINE_Useat eurooppalaiset kauppiaat k\xc3\xa4viv\xc3\xa4t alueella vuosina 1844\xe2\x80\x931862 brittien tehty\xc3\xa4 kauppasopimuksia paikallisten kanssa. Vuonna 1887 Britit luovuttivat perustamansa Victorian kaupungin ja sit\xc3\xa4 ymp\xc3\xa4r\xc3\xb6ineet alueet Saksalle. Saksa hallitsi aluetta Ensimm\xc3\xa4isen maailmansodan loppuun asti. Vuonna 1914 Britannia otti alueen haltuunsa uudestaan. _NEWLINE_1. lokakuuta 1961 Etel\xc3\xa4-Kamerun yhdistyi Kameruniin muodostaen Kamerunin liittotasavallan._NEWLINE_1. lokakuuta 2017 Ambazonia julistautui yksipuolisesti itsen\xc3\xa4iseksi ja 30. marraskuuta Kamerunin presidentti julisti sodan Ambazonian separatisteille.\n_START_SECTION_\nMaantiede\n_START_PARAGRAPH_\nL\xc3\xa4nness\xc3\xa4 Nigerian rajan l\xc3\xa4hell\xc3\xa4 on alankoa ja tihe\xc3\xa4\xc3\xa4 sademets\xc3\xa4\xc3\xa4. Alueella on suojeltuja alueita kuten Korupin ja Takamandan kansallispuistot. Id\xc3\xa4ss\xc3\xa4 on Manengouban ja Kupen kaltaisia tulivuoria. Ambazonian etel\xc3\xa4k\xc3\xa4rjess\xc3\xa4 sijaitseva Fako on L\xc3\xa4nsi-Afrikan korkein vuori.\n_START_SECTION_\nHallinnollinen jako\n_START_PARAGRAPH_\nAmbazonia on jaettu 14 kuntaan.'